Държавен вестник, бр. 53, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  53
г) Възстановяването на разходи, финан­
сирани авансово от Рамковата държава 
съгласно т. 4 от Анекс А към настоящия 
Меморандум.
6. Всички финансови отговорности на една 
Страна участник за финансовото осигуряване 
на HQ MND-SE са предмет на упълномоща­
ване, разпределение и наличие на финансови 
средства според съответното национално 
законодателство и разпоредби. В случай на 
недостиг на средства съответната Страна 
участник уведомява писмено останалите 
Страни участници във възможно най-кратък 
срок. Възможно е провеждането на извънредно 
заседание на Главния комитет по ресурсите 
(ГКР) за разглеждане на въпроса и при необ­
ходимост за свикване на Пленарно събрание.
Раздел VIII
Бюджетни и счетоводни условия и одит
1. Финансовите средства, предвидени в 
бюджета на Рамковата държава, следва да се 
управляват в съответствие с нейните финан­
сово-счетоводни процедури. За сведение на 
Страните участници HQ MND-SE предоставя 
обобщена годишна информация по разделите 
от бюджета на НАТО за преките вноски на 
Рамковата държава за оперативни разходи.
2. Финансовите средства, предоставяни от 
източници на НАТО, се заявяват и отчитат в 
съответствие със стандартните процедури на 
НАТО, записани в Директивите на Съюзното 
командване по операциите (ACO).
3. Разчетите за Поделеното многонационал­
но финансиране се изготвят от HQ MND-SE 
до 1 септември всяка година за следващата 
календарна година като бюджетен разчет, 
както и за четирите следващи години като 
Средносрочно финансово планиране. Преди 
тези разчети да бъдат официално представени 
на Главния комитет по ресурсите (ГКР), во­
енните потребности, върху които се базират, 
се разглеждат на заседание, в което участват 
Старшите национални представители (СНП) 
на всички Страни участници, служещи в 
HQ MND-SE, или техни представители. ГКР 
разглежда и одобрява поделения многонациона­
лен бюджет, който се поделя между Страните 
участници в съответствие с договореностите, 
описани в Анекс В към настоящия МР. Сред­
ствата, отпускащи се от поделения многонаци­
онален бюджет, се заявяват и отчитат съгласно 
финансово-административните процедури за 
поделеното многонационално финансиране, 
одобрени от ГКР. ГКР заседава в съответствие 
със своите компетенции, изложени в Анекс Д 
към настоящия МР.
4. Финансовите средства, предоставяни от 
източници на НАТО и от Страни участници 
в съответствие с раздел VII, точки 3 и 5, под­
лежат на одит от Международния одиторски 
съвет за НАТО (International Board of Auditors 
for NATO – IBAN) съгласно неговия Устав, 
ревизиран с С-М(2015) 0032, и с условията на 
Финансовия правилник на НАТО във връз­
ка с външния одит С-М(80)30, ревизиран с 
C-M(2015)0025. На всяка Страна участник се 
предоставя копие от констатациите на Съвета. 
Средствата, отпускани от Стратегическите ко­
мандвания, подлежат на одит от съответното 
Стратегическо командване.
5. Функциите по одита на поделеното мно­
гонационално финансиране се изпълняват в 
съответствие с указанията на Главния комитет 
по ресурсите. Структурата, определена да из­
пълнява одитните функции, е Международният 
одиторски съвет за НАТО (IBAN). Когато не 
се извършва от IBAN, одитът се извършва 
според заявка на ГКР. Резултатите от одита 
заедно с доклада на командира на Щаба за 
предприемането на корективни действия се 
предоставят на членовете на ГКР в срок 90 
дни от приключване на одита. Документите, 
съпътстващи финансираните от поделено 
многонационално финансиране трансакции, 
следва да се предоставят за целите на одита.
6. Независимо от одитите, извършени в съ­
ответствие с точки 4 и 5 от настоящия раздел, 
националните одитни органи имат правото да 
изискват информация от HQ MND-SE и могат 
да поискат достъп до всички документи или 
копия от тях, необходими за одитирането на 
вноските на Страните участници.
7. Финансирането на поделения многона­
ционален бюджет се извършва от Страните 
участници на няколко вноски според решението 
на Главния комитет по ресурсите. Админи­
стративното и финансовото ръководство се 
извършва в съответствие с действащите към 
дадения момент финансови разпоредби и про­
цедури за изпълнение на НАТО и всякакви 
други документи в тази връзка, доколкото това 
е осъществимо, съгласно решенията на ГКР. 
При условие че резултатите от провеждания 
от ГКР преглед на бюджета са удовлетвори­
телни, Страните участници предоставят в 
срок 60 дни от получаването на поканата за 
внасяне на средства посочената в нея сума 
във валутата на Рамковата държава или друга 
посочена от HQ MND-SE валута, като тази 
сума представлява техният дял от одобрения 
бюджет. Страните участници поемат разходите 
по банковия превод. Ако според HQ MND-SE 
има вероятност разходите да се различават 
значително от първоначално разчетените, 
може да бъде представен преразгледан разчет 
за одобрение от Главния комитет по ресурси­
те. След това HQ MND-SE следва да намали 
стойността в съответната покана за внасяне на 
средства или да отправи покана за внасяне на 
допълнителни средства на базата на съответ­
ния дял от ревизирания бюджет на Страната 
участник. Командирът на HQ MND-SE има 
ангажимента за: